Foto: RIA "Novosti" Turkiya xavfsizlik idoralari Germaniya politsiyasini mamlakat rahbari Rajab Toyyib Erdo‘g‘anga ehtimoliy suiqasd haqida ogohlantirgan. Bu Hamburgdagi G20 sammitidan avval ro‘y bergan, deb xabar qilmoqda Welt. Ta’kidlanishicha, Turkiya GFR jinoiy politsiya federal boshqarmasiga ehtimoliy suiqasdga tayyorgarlik ko‘rilayotgani haqida maktub yo‘llab, jinoyatchining ismini ham ma’lum qilgan. Maktubda aytilishicha, «nemis politsiyasi libosida bo‘lgan kishilar prezident Erdo‘g‘anga suiqasd uyushtirishi mumkin». Avvalroq G20 sammitidagi tartibsizliklardan ko‘rilgan zarar hisoblab chiqilgani xabar qilingandi.